Prezidențiabilul Mircea Diaconu nu poate califica intervenția Jandarmeriei la mitingul din 10 august 2018 pentru că nu a "fost acolo" și spune că, dacă ar fi fost el președinte, nu s-ar fi pronunțat asupra vinovăției jandarmilor, pentru că asta trebuie stabilit de către instanță. El a făcut aceste declarații la interviurile HotNews.ro LIVE. La insistențele moderatorilor, care au invocat imaginile cu oameni bătuți de către jandarmi, Diaconu a spus că el a văzut și imaginile cu manifestanți care au dat foc: "Dar, pentru Dumnezeu, au dat foc, ce să fi făcut jandarmii dacă au dat foc?".









Mircea Diaconu a mai spus, la interviurile HotNews.ro LIVE, că de 30 de ani țara este neadministrată, că este "o varză de nedescris", o incompetență în tot sistemul, iar președintele ar trebui să stea pe alt culoar decât până acum - pe cel al legăturii cu societatea civilă. " Toți președinții s-au strâns de gât cu premierii, când președintele nu are treabă cu politicul, doar ca mediere".





Despre profilul alegătorului său, Diaconu spune că este vorba despre cei nehotărâți cum să voteze. El mai afirmă că, î n orice variantă s-ar câștiga alegerile dintre cele 3 partide - PNL, PSD și USR, "ar fi identic cu cei 15 ani", în timp ce el ar aduce pace.







Principalale declarații ale lui Mircea Diaconu, candidat independent la alegerile prezidenţiale, susţinut de ALDE și Pro România :



